Łódź

**Łódź** (in pulacche  IPA: [wut​͡ɕ], tedesche *Lodsch*, (*Litzmannstadt* duranne l'occupazione nazziste)) éte 'nu comune pulacche de 693 797 crestiáne, capitale d'u voivodate omonime se iacchie jndr'à 'u cendre, quase sciumetreche, d'u state. 

## Popolazzione
Jè 'a seconda cetate pulacche pe popolazzione (osce a die 'u date demografeche jè in cale rispette a quidde riferite a ' u1988, quanne 'a cetate cundave 854.300 crestiane). Le crestiane sue jndr'à 'u pulacche se chiamane *łodzianie*, traducibbele cu *lodziane*.

## Storie
*Łódź* jndr'à 'u pulacche signifeche "varche", e pe stu mutive 'u cude araldiche d'a cetate jè rappresendate da 'na varche.

'U nome e 'u simbole sue ponne resultà strane, purcé osce a die vecine a Łódź non ge stonne corse d'acque ca attraversane 'a cetate (almene none a 'u scuperte), ma sulamende quacche jummelle e torrende jndr'à l'area atturne. Comungue, in passate, 'a zone addò osce a die nasce 'a cetate ere 'na zone paludose.

Picche canusciute sonde doje cambe de congendramende nazziste pe piccinne, ca avenèrene costruite dsuranne l'occupazione nazziste jndr'à le vecinanze d'a cetate, e da le quale onne sopravissute sulamende picche piccinne. Le cambe avenèrene pò asckuate da le russe, apprisse l'avanzata lore.

A Łódź esiste pure 'nu ghette, jndr'à vanna nord d'a cetate.

## Divisione amministrative
'A cetate de Łódź jè divise jndr'à cinghe quartire:

* Bałuty
* Górna
* Polesie
* Śródmieście
* Widzew


## 'A Ulica Piotrkowska
'A vie prengepàle d'u cendre de Łódź jè 'a *Piotrkowska*, 'a quale apparte ca jè 'u cendre commerciale e politeche d'a cetate, rappresende 'n'inderessande gallerie a ciele apirte, de sculture in bronze ca raffigurescene personagge famose nate aqquà o origgenarie de sta cetate, apparte a camminate (*Aleja Gwiazd*/*Walk of Fame*) de stambe hollywoodiane, "stellate" e firmate da famose lodziane, e a 'u particolare tratte pavimendate d'a strade, chiamate "Monumende de le 500 cetadine lodziane a 'u cinghecendenarie d'a cetate" cu le nome de le cetadine ca onne condrebbuite a 'a realizzazziona soje.

Sta vie rappresende 'u cendre d'a cetate, purcé grazie a 'a lunghezza soje (cchiù o mene 7 chilometre), jedde divide jndr'à doje Łódź.

File:5 Lodz 013.jpg|Arthur Rubinstein
File:Reymont na Kuferku.jpg|'U Nobel Władysław Reymont
File:AlejaGwiazd Lodz.JPG|*Aleja Gwiazd*, 'a *Walk of Fame* lodziane
File:Piotrkowska 2.jpg|'U "Monumende de le 500 Cetadine"


## 'A Scole Nazionale de Cineme, Tiatre e TV

A Łódź ave sede une de le cchiù prestiggiose scole de cineme d'Europe, 'a *Państwowa Wyższa Szkoła Filmowa,Telewizyjna i Teatralna PWSFTviT*, funnate jndr'à 'u 1948; da 'u 1958 'a scole ave indegrate pure le corse pu tiatre.

L'imbortanze de sta scole jè date da 'u numere ierte depersonagge 'mbortande jndr'à 'u munne d'a cinematografije europèe ca l'onne frequendate: Andrzej Wajda, Roman Polanski, Jerzy Skolimowski, Krzysztof Kieślowski, Krzysztof Zanussi e 'nu sbuènne de otre angore, de le quale ttrede onne avute 'u premie Oscar cumme reggiste (Roman Polanski cu *[[Il pianista, film|Il pianista]]*, Andrzej Wajda pu 'nzieme de le ccrejazione sue Zbigniew Rybczynski pu film *Tango*). 

Jndr'à scole stonne pure stipate le produziune fatte duranne l'anne de studie de le studinde, pure le cchiù famose.

## Personalità legate a Łódź
* Grażyna Bacewicz  ( 1909 - 1969), composetrice e violiniste pulacche de origgene lituane
* Kazimierz Brandys (1916 - 2002), scrittore pulacche
* Max Factor (1877 - 1938), industriale jndr'à 'u cambe de le cosmetice
* Alessandro Fersen, pseudonimo di Aleksander Fajrajzen (1911 – 2001), drammaturghe, reggiste tiatrale e attore
* Marcin Gortat (n. 1984), sciucatore de pallacanestre de le Orlando Magic
* Avraham Halfi (1904 - 1980), attore e poete ebbraiche isdraeliane
* Massimiliano Maria Kolbe, Frate frangescane convenduale, se offrìe de pigghià 'u poste de 'n'attane de famigghie, destinate a 'u bunker d'a fame jndr'à 'u cambe de congendramende de Auschwitz. Jè venerate cumme sande d'a Chiesere cattoleche.
* Daniel Libeskind (n. 1946), architette 'mbegnate jndr'à riqualificazione de Ground Zero (New York) e d'a Fiere de Melane-Cetate
* Roman Polański (n. 1933 a Parigge), reggiste cinematografeche, famigghie ebbrèe-pulacche origgenarie d'a cetate
* Władysław Reymont (1867 - 1925), scrittore e Premie Nobel pa letterature jndr'à 'u 1924
* Józef Rotblat (1908 - 2005), fiseche e Premie Nobel pa Pace jndr'à 'u 1995
* Arthur Rubinstein (1887 - 1982), pianiste famose pe le esecuziune sue de Frédéric Chopin
* Andrzej Sapkowski (n. 1948), scrittore
* Euzebiusz ("Ebi") Smolarek (n. 1981), sciucatore de ballone Nazionale pulacche, d'u Feyenoord e d'u Borussia Dortmund, figghie de Włodzimierz
* Włodzimierz Smolarek (n. 1957), sciucatore de ballone d'a Nazionale pulacche ca avere arrevate a 'u terze poste a le Mundiale de l'82
* Jack Tramiel (n. 1928), funnatore e presidende pe 'nu sacche de anne d'a famose Commodore
* Julian Tuwim  (1894 - 1953), poete pulacche

## Gemellagge

## Sport

* Jndr'à 'u ballone stonne doje squadre prengepàle: Widzew Łódź (pronunge: ) e ŁKS Łódź (pronunge: ).

## Gallerie fotografeche

Image:Łódź - Pałac Izraela Poznańskiego.jpg|Il *Pałac Izraela Poznańskiego* (Palazze de l'industriale Izrael Poznański, osce a die sede d'u Musèe d'a Storie d'a Cetate de Łódź e d'u Musèe d'Arte de Łódź)
Image:Archikatedra Łódź v2.jpg|Cattedrale de Łódź
Image:Łódź - Teatr Wielki.JPG|Il *Teatr Wielki* (Tiatre Granne de Łódź)
Image:Lodz Manhattan-01.jpg|Scorce de costruziune nuève chiamate "*Manhattan*" in Aleja Mickiewicza
Image:Lodz manufaktura 01.jpg|L'ingresse d'u pole commerciale nuève Manufaktura
Image:Manufaktura18.jpg|Chiazzale inderne d'u *Manufaktura*
Image:Manufaktura30.jpg|Modernissime scorce inderne de *Manufaktura*
Image:2005-09 Łódź Tramwaj.JPG|Vecchie tram lodziane d'u periode comuniste


## Note


*  Commune de Łódź
*  Cetate de Łódź
*  Lodz Online
*  Università de Łódź
*  Aeropuèrte de Łódź